wannaphong/clean_thaiwikipedia huggingface dataset:
# หมู่ถ้ำกุมตุรา
หมู่ถ้ำหมื่นพุทธะกุมตุรา  หรือ หมู่ถ้ำกุมตุรา (หรือ Qumtura หรือ Kumtura จาก) เป็นคูหาพุทธารามในถ้ำที่ตั้งอยู่ในซินเจียง ประเทศจีน ตั้งอยู่ห่างไป 25 กิโลเมตรทางตะวันออกของกูชาบนเส้นทางสายไหมโบราณ ใกล้กันยังเป็นที่ตั้งของคูหาพุทธอื่น ๆ เช่น หมู่ถ้ำกีซีกาฮา, กีซิล, ซูบาชี และซิมซิม(Other than Kizil)... "The nearby site of Kumtura contains over a hundred caves, forty of which contain painted murals or inscriptions. Other cave sites near Kucha include Subashi, Kizilgaha, and Simsim." in 

การสำรวจโบราณคดีพบอารามถ้ำรวม 112 คูหา ที่คงเหลือถึงปัจจุบัน อายุระหว่างศตวรรษที่ 5-11 นักสำรวจตะวันตกมากมายเคยเดินทางมาที่นี่ ซึ่งรวมถึงคณะสำรวจโอตานี, เซร์เกย์ เฟดอรอวิช อลเดนบวร์ค และ เลอค็อก ผู้ลอกเอาจิตรกรรมฝาผนังบางส่วนจากผนังถ้ำกลับไปยังเบอร์ลิน (ปัจจุบันอยู่ที่มูเซอุมฟือร์อาซีอาทิชเชอคุนซท์)

หลังการก่อสร้างโรงไฟฟ้าพลังงานน้ำตงฟางฮง (Dongfang Hong Hydroelectric Plant) ในทศวรรษ 1970 ระดับน้ำในแม่น้ำมูซัตเพิ่มสูงขึ้นและมีผลทำให้จิตรกรรมฝาผนังในถ้ำเสื่อมสภาพเร็วขึ้น มาตราการอนุรักษ์ในระยะยาวเริ่มต้นในปี 1999 ภายใต้การนำของยูเนสโก และประกอบด้วยการบันทึกข้อมูลอย่างละเอียดไปจนถึงการแยกชั้นหินตะกอน หมู่ถ้ำคูหาเหล่านี้ได้รับสถานะคุ้มครองในปี 1961 โดยรัฐบาลจีนให้เป็นสถานที่ที่มีความสำคัญทางประวัติศาสตร์และวัฒนธรรมแห่งชาติแห่งแรก ๆ ของประเทศ ในปี 2008 ได้มีการเสนอชื่อเบื้องต้นเป็นแหล่งมรดกโลกของยูเนสโกในฐานะส่วนหนึ่งของเส้นทางสายไหมในจีน

 สมุดภาพ
# ประวัติต้นรัชกาลที่ 6
ประวัติต้นรัชกาลที่ 6 เป็นพระราชนิพนธ์ในพระบาทสมเด็จพระมงกุฎเกล้าเจ้าอยู่หัวซึ่งทรงพระราชนิพนธ์เมื่อปี พ.ศ. 2466 หรือ 2 ปีก่อนสวรรคตในรูปแบบพระราชบันทึกโดยทรงใช้พระนามแฝงว่า ราม วชิราวุธ พระราชทานแก่เจ้าพระยารามราฆพ (หม่อมหลวงเฟื้อ พึ่งบุญ) มหาดเล็กคู่พระทัยทั้งสิ้น 2 เล่ม 

ซึ่งพระองค์ได้บันทึกเรื่องราวเหตุการณ์ต่าง ๆ ในช่วงปลายรัชสมัยพระบาทสมเด็จพระจุลจอมเกล้าเจ้าอยู่หัว สมเด็จพระบรมชนกนาถ ในขณะที่พระองค์ยังดำรงพระราชอิสริยยศเป็น สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร ตั้งแต่เริ่มประชวรจนเสด็จสวรรคต จนถึงต้นรัชกาลของพระองค์ เช่น เหตุการณ์คดีพญาระกา คดีสำคัญในช่วงปลายรัชกาลที่ 5 ซึ่งพระองค์สันนิษฐานว่าเป็นเหตุการณ์ที่ส่งผลถึงขั้นบั่นทอนพระชนมายุของทูลกระหม่อม (ทูลกระหม่อมในที่นี้หมายถึงพระบาทสมเด็จพระจุลจอมเกล้าเจ้าอยู่หัว), ที่มาของการเฉลิมพระปรมาภิไธยของพระมหากษัตริย์ว่า สมเด็จพระเจ้าอยู่หัว ก่อนการพระราชพิธีบรมราชาภิเษก ซึ่งเกิดขึ้นหลังการสวรรคตของรัชกาลที่ 5 ได้ไม่นาน, ทรงพระกรรแสง (ร้องไห้) ขณะสรงน้ำพระมุรธาภิเษกในคราวพระราชพิธีบรมราชาภิเษกเฉลิมพระราชมณเฑียร, การปลดพระเจ้าพี่ยาเธอ พระองค์เจ้าอาภากรเกียรติวงศ์ กรมหมื่นชุมพรเขตอุดมศักดิ์ ออกจากราชการทหารเรือ
# อ่าวอะนาดีร์
อ่าวอะนาดีร์  เป็นอ่าวขนาดใหญ่บนทะเลเบริงที่ตั้งอยู่ทางทางทิศตะวันออกเฉียงเหนือสุดขั่วของไซบีเรีย อ่าวแห่งนี้มีพื้นที่อยู่ที่ 200,000 ตารางกิโลเมตร รวมทั้งมีแม่น้ำหลายสายไหลลงสู่อ่าวนี้ อาทิ แม่น้ำอะนาดีร์ เป็นต้น
หมวดหมู่:อ่าวในมหาสมุทรแปซิฟิก
หมวดหมู่:อ่าวในประเทศรัสเซีย
หมวดหมู่:Coordinates on Wikidata
# แม่น้ำเปนจีนา
อ้างอิง
# คริเชอ
หัจญี คริสมันชะห์ ระฮะดี (ชื่อเกิด คริสเตียน ระฮะดี ; 16 กันยายน ค.ศ. 1949 – 30 มีนาคม ค.ศ. 2007) เป็นที่รู้จักในชื่อ คริเชอ  เป็นนักร้องและนักแต่งเพลงแนวโพรเกรสซิฟป็อปชาวอินโดนีเซีย ซึ่งในปี 2011 นิตยสารโรลลิงสโตนอินโดนีเซียได้ประกาศให้เขาเป็นนักดนตรีอินโดนีเซียที่ยิ่งใหญ่ที่สุดตลอดกาลเป็นอันดับสาม

คริสเชเกิดที่จาการ์ตา เขามีเชื้อสายจีน-อินโดนีเซีย และเริ่มสนใจดนตรีตั้งแต่ยังเด็ก ตอนมัธยมเขาเล่นกีตาร์เบสในวงดนตรีที่เขาตั้งร่วมกับโจริส พี่ชายของเขา ในช่วงปลายทศวรรษ 1960 เขาเข้าร่วมวงซับดะนาดะ (Sabda Nada ต่อมาคือ Gipsy) ซึ่งเป็นวงดนตรีที่นำโดยนาซูติโยน เพื่อนบ้านของเขา ในปี ค.ศ. 1973 หลังจากพักวงไประยะหนึ่ง เขากลับมาร่วมวงอีกครั้งเพื่อเล่นดนตรีในนิวยอร์กเป็นเวลา 1 ปี เขาเดินทางกลับอินโดนีเซียในช่วงสั้น ๆ จากนั้นจึงเดินทางกลับนิวยอร์กกับอีกวงหนึ่งคือ Pro's หลังจากเดินทางกลับอินโดนีเซียอีกครั้ง เขาก็ได้ร่วมงานกับ Gipsy และ กุรูก ซูการ์โนปุตรา ในการบันทึกอัลบั้มค่ายอิสระอย่าง กูรุกกิปซี (Guruh Gipsy) ในปี ค.ศ. 1976

หลังจากความสำเร็จของ กูรุกกิปซี ในปี ค.ศ. 1977 คริเชอได้บันทึกผลงานที่ได้รับคำวิจารณ์ในเชิงบวกมากที่สุด 2 ชิ้น ได้แก่ "ลิลิน-ลิลิน เกอะจิ" (Lilin-Lilin Kecil) ของ เจมส์ เอฟ. ซุนดะห์ ซึ่งต่อมากลายเป็นเพลงประจำตัวของเขา และอัลบั้มเพลงประกอบภาพยนตร์ บาได ปาสตี เบอะร์ละลุ (Badai Pasti Berlalu) ความสำเร็จดังกล่าวทำให้เขาได้เซ็นสัญญากับค่ายมุสิกะ สตูดิโอ และออกอัลบั้มเดี่ยวชุดแรกคือ ซับดะอะลัม (Sabda Alam) ในปี ค.ศ. 1978 ตลอดอาชีพการงานเกือบ 25 ปีกับค่ายมุสิกะ เขาได้บันทึกอัลบั้มเพิ่มเติมอีก 18 อัลบั้ม และในปีค.ศ. 1980 ก็ได้แสดงในภาพยนตร์ เซอะอินดะห์ เริมบุลัน (Seindah Rembulan) คริเชอเสียชีวิตที่บ้านของเขาในจาการ์ตาเมื่อวันที่ 30 มีนาคม ค.ศ. 2007 หลังจากต่อสู้กับมะเร็งปอดมาอย่างยาวนาน

คริเชอมีชื่อเสียงจากบุคลิกบนเวทีที่แข็งแกร่งและเสียงร้องที่นุ่มนวล เขาได้รับคำชมเชยจากนักวิจารณ์ในอินโดนีเซีย อัลบั้ม 5 อัลบั้มที่เขามีส่วนร่วมได้รับเลือกให้ติดอันดับ 150 อัลบั้มที่ดีที่สุดตลอดกาลของอินโดนีเซียโดยนิตยสารโรลลิงสโตนอินโดนีเซีย เพลงอีก 4 เพลงของเขา (และเพลงที่ห้าที่เขามีส่วนร่วม) ได้รับการจัดอันดับให้เป็นเพลงที่ดีที่สุดตลอดกาลของอินโดนีเซียในนิตยสารฉบับเดียวกัน อัลบั้มหลายชุดของเขาได้รับการรับรองระดับเงินหรือทองคำ เขาได้รับรางวัลความสำเร็จระดับตลอดชีวิตอีกสองรางวัล หนึ่งรางวัลในปี ค.ศ. 1993 จาก BASF Awards และอีกหนึ่งรางวัลหลังจากเสียชีวิตในปี ค.ศ. 2007 จากสถานีโทรทัศน์ SCTV ของอินโดนีเซีย

 แหล่งข้อมูลอื่น 

 
 คริเชอ ที่ลาสต์.เอฟเอ็ม
# หวานรักต้องห้าม
หวานรักต้องห้าม  เป็นละครโทรทัศน์ไทยแนวโรแมนติก ดราม่า ปี 2567 ซึ่งมีเค้าโครงมาจากละครเรื่องบัวปริ่มน้ำ จากการกำกับของ อนุชา บุญยวรรธนะ นำแสดงโดย ภีรนีย์ คงไทย มาช่า วัฒนพานิช และปณิธาน บุตรแก้ว ร่วมด้วยดอม เหตระกูล, ณัฐฐชาช์ บุญประชม, และ เจนนี่ ปาหนัน ออกอากาศทางช่อง 3 HD ทุกวันจันทร์และอังคาร เวลา 20.30 น. (เวลามาตรฐานไทย) เริ่มตอนแรกวันที่ 7 ตุลาคม 2567 โดยละครเรื่องนี้นับเป็นการมากำกับละครโทรทัศน์เป็นครั้งแรกของ นุชี่ อนุชา บุญยวรรธนะ ผู้กำกับภาพยนตร์มือรางวัลจากเรื่องมะลิลา รวมถึงยังเป็นละครเรื่องแรกในรอบ 5 ปีของ แมท ภีรนีย์ นับจากละครเรื่องลิขิตรักข้ามดวงดาว เมื่อปี 2562 นอกจากนี้ยังได้ แอ้ว อำไพพร ผู้กำกับคู่บุญของแอน ทองประสม ซึ่งเป็นผู้กำกับละครเรื่องบัวปริ่มน้ำมาร่วมเป็น 1 ในทีมเขียนบท

 เรื่องย่อ 
หวานรักต้องห้าม บอกเล่าเรื่องราวของ ผกามาลิน (ภีรนีย์ คงไทย) แม่ค้าเสื้อผ้าออนไลน์ที่หวังจะใช้ คธา (ปณิธาน บุตรแก้ว) ลูกชายคนเดียวของ รังสรรค์ (ดอม เหตระกูล) ทายาทห้างสรรพสินค้าเอส พลาซ่า กรุ๊ป และ เครือมาศ (มาช่า วัฒนพานิช) หรือมาดามเคท ซีอีโอของเอส พลาซ่า กรุ๊ป ในการแก้แค้นคนทั้งคู่ เนื่องจากรังสรรค์โกหกเธอว่าเครือมาศอนุญาตให้เขามีเมียน้อยได้ แต่เมื่อเธอรู้ความจริงจากปากของเครือมาศว่าไม่เคยอนุญาตทำให้เธอกลายเป็นเมียน้อยโดยไม่รู้ตัว ส่วนเครือมาศก็คอยเล่นงานหลังจากรู้ว่าเมียน้อยของสามีตัวเองคือเธอ แต่สุดท้ายเธอกลับมีใจให้คธาอย่างจริงจัง ยิ่งทำให้เครือมาศโกรธแค้นมากขึ้น การเปิดศึกของผกามาลินและเครือมาศจึงเริ่มต้นขึ้น

 งานสร้าง 
แอน ทองประสม ในฐานะผู้จัดละครเรื่องนี้ได้เปิดเผยภาพฟิตติ้งเสื้อผ้าของเหล่านักแสดงให้ได้ชมผ่านไอจีส่วนตัวเมื่อวันที่ 22 กุมภาพันธ์ 2567 โดยก่อนหน้านั้น แมท ภีรนีย์ ได้เปิดเผยว่าละครเรื่อง หวานรักต้องห้าม ได้ปิดกล้องเป็นที่เรียบร้อยแล้ว จากนั้นในช่วงเดือนมิถุนายน 2567 ได้มีการเปิดเผยภาพโปสเตอร์ละครออกมาให้ได้ชม ต่อมาในวันที่ 20 กันยายน 2567 ทางช่อง 3 ได้มีการปล่อยทีเซอร์ละครออกมาให้ได้รับชม

 นักแสดง 
ปีพ.ศ.2567ข้อมูลตัวละคร ตัวละคร นักแสดง ผกามาลิน (ลิน) ภีรนีย์ คงไทย แม่ค้าเสื้อผ้าออนไลน์ที่หวังจะใช้คธาเป็นเครื่องมือในการแก้แค้นรังสรรค์และเครือมาศพ่อและแม่ของเขา แต่ในที่สุดเธอกลับตกหลุมรักคธาเข้าจริง ๆ คธา ศรีไพศาลวาณิชย์ (ธา) ปณิธาน บุตรแก้ว ลูกชายคนเดียวของรังสรรค์และเครือมาศ เขาตกหลุมรักผกามาลินตั้งแต่แรกเห็น โดยไม่สนว่าเธอจะเคยเป็นเมียน้อยพ่อของเขามาก่อน เครือมาศ ศรีไพศาลวาณิชย์ (มาดามเคท) มาช่า วัฒนพานิช ซีอีโอของเอส พลาซ่า กรุ๊ป ภรรยาของรังสรรค์ และแม่ของคธา  รังสรรค์ ศรีไพศาลวาณิชย์ ดอม เหตระกูล ทายาทของเอส พลาซ่า กรุ๊ป สามีของเครือมาศ และพ่อของคธา มีความสัมพันธ์กับผกามาลินจีน่าณัฐฐชาช์ บุญประชมเลขานุการคนสนิทของเครือมาศ แอบมีความสัมพันธ์ลับ ๆ กับรังสรรค์พรเลิศเจนนี่ ปาหนันพี่สาวข้ามเพศของผกามาลิน คอยดูแลงานธุรการให้กับผกามาลินอ็องเดรธฤษณุ สรนันท์กัปตันทีมสโมสรฟุตบอลเอส พลาซ่าที่เครือมาศมีความรู้สึกดี ๆ ให้เมอร์ซี่ธงชัย ทองกันทมชาญสุริยนต์ อรุณวัฒนกูลสามีของพรเลิศ และพ่อบุญธรรมของชาลีชาลีดีแลน ไบร์อันท์ลูกบุญธรรมของพรเลิศและชาญ ซึ่งแม่แท้ ๆ คือผกามาลินเนภูริพัฒน์ รัตนพราวปกรณ์สหรัฐ แผลงสูงเนินเรอาวีร์รัมพร เจริญประกอบเอมเจนนิษฐ์ โอ่ประเสริฐ

 กระแสตอบรับ 
 คำวิจารณ์ 
จากความแรงของละครเรื่องหวานรักต้องห้ามจนกลายเป็นกระแสที่ถูกพูดถึง ทำให้ อี๊ด ทัศนีย์ คล้ายกัน หรือ อาริตา เจ้าของบทประพันธ์เรื่อง บัวปริ่มน้ำ ต้องออกมาวอนคนดูให้เปิดใจเนื่องจากละครต้องปรับไปตามยุค
# ด็อก แมน (ภาพยนตร์)
ด็อก แมน เป็นภาพยนตร์แอนิเมชั่นแนวสุขนาฏกรรม ซูเปอร์ฮีโรสัญชาติอเมริกันปี 2025 ซึ่งสร้างจากนิยายภาพสำหรับเด็กเรื่อง ด็อก แมน ของเดฟ พิลกี ผลิตโดยดรีมเวิกส์แอนิเมชันและสกอแลสติก เอ็นเตอร์เทนเมนต์ และจัดจำหน่ายโดยยูนิเวอร์แซลสตูดิโอส์ เป็นภาพยนตร์ภาคแยกและเรื่องราวภายในเรื่องราว ของ กัปตันกางเกงใน เดอะมูฟวี่ (2017) และภาพยนตร์เรื่องที่สองในแฟรนไชส์ กัปตันกางเกงใน ภาพยนตร์เรื่องนี้เขียนบทและกำกับโดยปีเตอร์ เฮสติงส์ และพากย์เสียงโดยพีท เดวิดสัน, ลิล เรล ฮาวเวอรี, อิสลา ฟิชเชอร์, ลูคัส ฮอปกินส์ คัลเดรอน ในภาพยนตร์เปิดตัวของเขา และริคกี เจอร์เวส โดยเฮสติงส์เป็นผู้พากย์เสียงตัวละครหลัก ภาพยนตร์เรื่องนี้ดัดแปลงมาจากหนังสือ ด็อก แมน เล่มที่หนึ่ง, สาม และเจ็ด

ดรีมเวิกส์แอนิเมชันได้ประกาศสร้างภาพยนตร์ที่ดัดแปลงจาก ด็อก แมน ในเดือนธันวาคม ค.ศ. 2020 โดยมีเฮสติงส์เป็นผู้กำกับซึ่งเขามีประสบการณ์กับผลงานของพิลกีใน อภิมหาการผจญภัยของกัปตันกางเกงใน (2018–20) คาเรน ฟอสเตอร์เข้าร่วมเป็นโปรดิวเซอร์ในเดือนมกราคม ค.ศ. 2024 และมีการประกาศรายชื่อนักแสดงในเดือนกันยายน

ด็อก แมน ฉายรอบปฐมทัศน์ที่งาน Festival de l'Alpe d'Huez ประจำปี 2025 ที่ Alpe d'Huez ประเทศฝรั่งเศส เมื่อวันที่ 15 มกราคม ค.ศ. 2025 และเข้าฉายในโรงภาพยนตร์ในสหรัฐอเมริกาเมื่อวันที่ 31 มกราคม ภาพยนตร์เรื่องนี้ได้รับคำวิจารณ์เชิงบวกจากนักวิจารณ์ และทำรายได้ไป 137 ล้านเหรียญทั่วโลก กลายเป็นภาพยนตร์ทำเงินสูงสุดเป็นอันดับ 6 ประจำปี 2025

 งานสร้าง 
 การพัฒนา 
เมื่อวันที่ 9 ธันวาคม ค.ศ. 2020 ดรีมเวิกส์แอนิเมชันได้ประกาศว่ากำลังมีการพัฒนาภาพยนตร์ที่สร้างจากนิยายภาพเรื่อง ด็อก แมน ซึ่งเป็นภาคแยกของ กัปตันกางเกงใน โดยมีปีเตอร์ เฮสติงส์มารับหน้าที่กำกับหลังจากที่เขามีประสบการณ์กับผลงานของเดฟ พิลกี ใน อภิมหาการผจญภัยของกัปตันกางเกงใน (2018–20) ในวันที่ 29 มกราคม ค.ศ. 2024 หลังจากประกาศวันเข้าฉาย ดรีมเวิกส์ได้ประกาศว่าคาเรน ฟอสเตอร์จะรับหน้าที่เป็นโปรดิวเซอร์ ในวันที่ 17 กันยายน ค.ศ. 2024 เมื่อมีการเผยแพร่ตัวอย่างแรก พีท เดวิดสัน, ลิล เรล ฮาวเวอรี, อิสลา ฟิชเชอร์, ป็อปปี หลิว, สตีเฟน รูท, บิลลี่ บอยด์ และริคกี เจอร์เวส ได้รับการเปิดเผยว่าเป็นส่วนหนึ่งของทีมพากย์ของภาพยนตร์เรื่องนี้
# ตะพาบลีธ
ตะพาบลีธ, ตะพาบไลธ์ราชกิจจานุเบกษา. กําหนดชนิดสัตว์น้ำที่ห้ามนําเข้า ส่งออก หรือนําผ่านราชอาณาจักร พ.ศ. ๒๕๕๙ . เล่ม 133 ตอนที่ 6 (พิเศษ) หน้า 17. วันที่ 11 มกราคม 2559. หรือ ตะพาบนาคปุระ (อังกฤษ: Leith's softshell turtle, Nagpur softshell turtle; ชื่อวิทยาศาสตร์: Nilssonia leithii) เป็นสปีชีส์ของตะพาบในวงศ์ของตะพาบ ตะพาบชนิดนี้พบได้ในแม่น้ำแถบคาบสมุทรอินเดีย รวมถึงแม่น้ำตุงคภัฒรา (Thungabhadra), แม่น้ำฆัตประภา (Ghataprabha), แม่น้ำภวานี (Bhavani), แม่น้ำโคทาวรี, แม่น้ำกาเวรี และแม่น้ำโมยาร์ (Moyar)Das, I., Sirsi, S., Vasudevan, K., and  Murthy ,B. 

ที่ตั้งของต้นแบบ: เมืองปูเณ ประเทศอินเดียGray,J.

 ศัพทมูลวิทยา 
ชื่อเฉพาะ leithii นี้ตั้งชื่อเพื่อเป็นเกียรติแก่ Andrew H. Leith ซึ่งเป็นแพทย์ประจำคณะกรรมาธิการสาธารณสุขมุมไบBeolens, Bo; Watkins, Michael; Grayson, Michael (2011). 

 ลักษณะทางกายภาพ 
ตะพาบลีธมีลักษณะที่อยู่ตรงกลางระหว่างตะพาบคงคา (N. gangetica) และตะพาบนกยูงอินเดีย (N. hurum) สิ่งที่มีความคล้ายอย่างแรกคือ ความกว้างของบริเวณด้านบนหัวระหว่างดวงตา แนวประสานระหว่างขากรรไกรล่างที่ค่อนข้างสั้น และมีรอยบริเวณหัว และมีจมูกที่ยาวและค่อนข้างแหลมกว่า ไม่มีสันกระดูกขากรรไกรที่แข็งแรงบริเวณพื้นผิวด้านในของกระดูกขากรรไกรล่าง และมีลักษณะของวงแหวนสี่วงหรือมากกว่าบริเวณกระดองหลังในวัยอ่อน ซึ่งจะมีขนาดเล็กกว่าในตะพาบนกยูงอินเดีย (N. hurum)Boulenger GA (1890). 

ตัวเต็มวัยอาจมีกระดองยาว 64 เซนติเมตร หรือ 25 นิ้วDas I (2002). 

 อาหาร 
ตะพาบลีธจะล่าเหยื่อเป็นลูกน้ำ (ตัวอ่อนของยุง) ปู หอยน้ำจืด และปลาDas, I., Sirsi, S., Vasudevan, K., and  Murthy ,B. บางครั้งตะพาบชนิดนี้ยังกินพืชน้ำขนาดเล็กด้วยDas I (2002). 

 การสืบพันธุ์ 
ตะพาบตัวเมียที่โตเต็มวัยชนิดนี้ จะวางไข่ในเดือนมิถุนายน ไข่มีลักษณะเป็นทรงกลม และมีเส้นผ่านศูนย์กลางของแต่ละฟองประมาณ 30 ถึง 31 มิลลิเมตร (1.2 นิ้ว)Das I (2002). 
thumb| พบลูกตะพาบลีธ (Nilssonia leithii) ในเมืองโภร์ (Bhor) รัฐมหาราษฏระ

 ภัยคุกคาม 
สายพันธุ์นี้ถูกใช้ประโยชน์ในท้องถิ่นทั่วคาบสมุทรอินเดียBiju Kumar, A. 2004.  ภัยคุกคามสำคัญอื่น ๆ ได้แก่ การทำกิจกรรมต่าง ๆ ใกล้แม่น้ำ มลพิษทางน้ำ การทำเหมืองทราย การกสร้างเขื่อนผลิตกระแสไฟฟ้าจากพลังน้ำ การลักลอบล่าสัตว์ การแสวงหาผลกำไรจากไข่ของตะพาบชนิดนี้ไม่ว่าจะการนำไปขาย ฯลฯDas, I., Sirsi, S., Vasudevan, K., and  Murthy ,B.

 ที่อยู่ทางภูมิศาสตร์ 
ตะพาบลีธเป็นสิ่งมีชีวิตเฉพาะถิ่นของคาบสมุทรอินเดียJafer Palot, Zoological Survey of India, Western Ghat Regional Centre;  in Venkataraman, K., Chattopadhyay, A. and Subramanian, K.A. (editors).  ซึ่งอยู่ในรัฐอานธรประเทศ รัฐกรณาฏกะ รัฐเกราลา รัฐมัธยประเทศ รัฐมหาราษฏระ รัฐทมิฬนาฑูPraschag, P.; Das, I.; Choudhury, B.C.; Singh, S. (2021). "Nilssonia leithii". IUCN Red List of Threatened Species. 2021: e.T2174A2778380. doi:10.2305/IUCN.UK.2021-1.RLTS.T2174A2778380.en. Retrieved 19 November 2021. และรัฐโอฑิศา

 เชิงอรรถและรายการอ้างอิง
# กิบรัน รากาบูมิง รากา
กิบรัน รากาบูมิง รากา (เกิด 1 ตุลาคม ค.ศ. 2530) เป็นนักการเมืองและนักธุรกิจชาวอินโดนีเซียที่ดำรงตำแหน่งรองประธานาธิบดีอินโดนีเซียคนปัจจุบัน เขายังเป็นอดีตนายกเทศมนตรีเมืองซูราการ์ตาอีกด้วย เขาเป็นบุตรคนโตของโจโก วีโดโด ประธานาธิบดีคนที่ 7 ของอินโดนีเซีย ในการเลือกตั้งประธานาธิบดีอินโดนีเซียในปี ค.ศ. 2567 เขาลงสมัครเป็นผู้สมัครตำแหน่งรองประธานาธิบดีคู่กับปราโบโว ซูบียันโต

กิบรันจบการศึกษาใน 9 ปีแรกในซูราการ์ตา ก่อนจะย้ายไปสิงคโปร์ซึ่งเขาเรียนที่โรงเรียนมัธยมออร์คิดพาร์ค อิทธิพลของกิบรันในเมืองซูราการ์ตามีความสำคัญมาก จนทำให้เขาได้รับเลือกให้เป็นนายกเทศมนตรีที่ได้รับความนิยมสูงสุดในปี ค.ศ. 2564 ตามดัชนีชี้วัดในอินโดนีเซีย แม้ว่าเขาจะดำรงตำแหน่งได้ไม่นานนัก
# หอสมุดแห่งชาติราชอาณาจักรโมร็อกโก
หอสมุดแห่งชาติราชอาณาจักรโมร็อกโก (; , เดิมชื่อ  และ) ตั้งอยู่ในเมืองราบัต ประเทศโมร็อกโก และมีสาขาในเมืองตัฏวาน เดิมคือหอสมุด Bibliothèque Générale (ห้องสมุดทั่วไป) ก่อตั้งขึ้นในปี พ.ศ. 2467 และในปี พ.ศ. 2546 ได้มีการเปลี่ยนชื่อเป็น "Bibliothèque nationale du Royaume du Maroc"

 ประวัติ 
หอสมุดแห่งชาติแห่งแรกของโมร็อกโกก่อตั้งขึ้นในปี พ.ศ. 2467 ในราชอาณาจักรโมร็อกโกในอารักขาของฝรั่งเศส หอสมุดแห่งนี้ได้เปลี่ยนเป็นหน่วยงานสาธารณะหลังจากมีพระราชกฤษฎีกาในปี พ.ศ. 2469 มุฮัมมัด อาบู คูบซะฮ์  เป็นผู้เรียบเรียงสารบัญแฟ้มห้องสมุดสาขาในเมืองตัฏวานในปี พ.ศ. 2527

อาคารปัจจุบันในย่านอักดาลของกรุงราบัตได้รับการออกแบบโดยสถาปนิก เราะชีด อัลอันดะลุซี   และอับดุลวาฮิด มุนตาเศาะ  จากกาซาบล็องกา และสมเด็จพระราชาธิบดีมุฮัมมัดที่ 6 เสด็จพระราชดำเนินเป็นประธานในพิธีเปิดเมื่อวันที่ 15 ตุลาคม พ.ศ. 2551 อาคารหลังนี้ได้รับแรงบันดาลใจจากหออะษานแบบสี่เหลี่ยมของสถาปัตยกรรมโมร็อกโกดั้งเดิม โดยเป็นอาคารหลักที่มีหอคอยติดกัน มีหลังคาเป็นกระจกและตกแต่งด้วยอักษรวิจิตรอาหรับสมัยใหม่ นอกจากนี้ยังมีลานกว้างภายในและพื้นที่กลางแจ้งอื่น&hairsp;ๆ สำหรับการแสดงทางวัฒนธรรมและกิจกรรมต่าง&hairsp;ๆ
# ชอร์ตแอนด์สวีต
ชอร์ตแอนด์สวีต  เป็นสตูดิโออัลบั้มลำดับที่ 6 ของนักร้องชาวอเมริกัน ซาบรินา คาร์เพนเทอร์ วางจำหน่ายเมื่อวันที่ 23 สิงหาคม ค.ศ. 2024 โดยไอแลนด์เรเคิดส์ เป็นอัลบั้มป็อปที่ได้รับอิทธิพลจากแนวเพลงคันทรี ดิสโก และอาร์แอนด์บี ชอร์ตแอนด์สวีตผลิตโดยจูเลียน บูเนตตา, จอห์น ไรอัน, เอียน เคิร์กแพตริก และแจ็ก แอนโตนอฟฟ์

อัลบั้มนี้พาสำรวจชีวิตรักของคาร์เพนเทอร์และมุมมองของเธอที่มีต่อการออกเดตในยุคคริสต์ทศวรรษ 2020 ชื่ออัลบั้มเป็นการอ้างอิงถึงผลกระทบทางอารมณ์จากความสัมพันธ์โรแมนติกที่สั้นที่สุดของคาร์เพนเทอร์ รวมถึงสถานะที่สั้นของเธอและระยะเวลาการจำหน่ายอัลบั้มที่สั้น คาร์เพนเทอร์กล่าวว่า ชอร์ตแอนด์สวีต เป็นอัลบั้ม "ที่โตเป็นสาว" (big girl) อัลบั้มที่สองของเธอ ซึ่งเธอรู้สึกถึงการควบคุมความคิดสร้างสรรค์อย่างสมบูรณ์สำหรับทางดนตรีของตัวเอง โดยเริ่มจาก อีเมลส์ไอแคนต์เซนด์ (2022) ซึ่งเป็นอัลบั้มแรกของเธอกับไอแลนด์เรเคิดส์ เมื่อวางจำหน่าย ชอร์ตแอนด์สวีต ได้รับคำชื่นชมจากนักวิจารณ์เพลง ซึ่งชื่นชมความมั่นใจในบทประพันธ์เพลงและความเพลิดเพลินของเพลง แม้ว่าบางคนจะวิจารณ์ว่าการประพันธ์เพลงนั้นใช้ได้และมีความเสี่ยงต่ำ

ซิงเกิล 2 เพลง ได้แก่ "เอสเพรสโซ" และ "พลีซพลีซพลีซ" ออกจำหน่ายก่อนอัลบั้มออกจำหน่าย โดยทั้งสองซิงเกิลขึ้นสู่อันดับหนึ่งของชาร์ตบิลบอร์ดโกลบอล 200 และเปิดทางให้คาร์เพนเทอร์ประสบความสำเร็จในเชิงพาณิชย์มากขึ้น "เอสเพรสโซ" ถือเป็นเพลงแรกของคาร์เพนเทอร์ที่ขึ้นสู่อันดับหนึ่งบนชาร์ตซิงเกิลของสหราชอาณาจักร ส่วน "พลีซพลีซพลีซ" ถือเป็นเพลงแรกของเธอที่ขึ้นสู่อันดับหนึ่งบนชาร์ตบิลบอร์ดฮอต 100 ของสหรัฐ "เทสต์" กลายเป็นซิงเกิลที่สามหลังจากออกจำหน่ายอัลบั้มชอร์ตแอนด์สวีตขึ้นสู่อันดับหนึ่งบนชาร์ตเพลงใน 18 ประเทศ รวมถึงออสเตรเลีย ฝรั่งเศส สหราชอาณาจักร และสหรัฐ ในสหรัฐ เพลงนี้เปิดตัวด้วยยอดจำหน่ายเทียบเท่าอัลบั้ม 362,000 ชุด ครองอันดับหนึ่งบนชาร์ตบิลบอร์ด 200 และทำให้เพลงทั้ง 12 เพลงขึ้นสู่ชาร์ตฮอต 100 เพื่อสนับสนุนอัลบั้มนี้คาร์เพนเทอร์ได้ออกคอนเสริตทัวร์ ชอร์ตแอนด์สวีตทัวร์ ซึ่งเป็นทัวร์อารีนาครั้งแรกในอาชีพของเธอในเดือนกันยายน ค.ศ. 2024

 รายการเพลง 

 ชาร์ต 
+ ตารางชาร์ต ชอร์ตแอนด์สวีต ชาร์ต (2024) ตำแหน่งสูงสุด Argentine Albums (CAPIF) 10 Croatian International Albums (HDU) 2 Greek Albums (IFPI) 8 Icelandic Albums (Tónlistinn) 3 Japanese Combined Albums (Oricon) 50 Japanese Hot Albums (Billboard Japan) 78 Lithuanian Albums (AGATA) 5 Nigerian Albums (TurnTable) 54 Slovak Albums (ČNS IFPI) 3

 การรับรอง 

 ประวัติการเปิดตัว 
+ ประวัติการเผยแพร่และรูปแบบสำหรับ ชอร์ตแอนด์สวีต ภูมิภาค วันที่ รูปแบบ ค่าย อ้างอิง ทั่วโลก  23 สิงหาคม 2024  ไอแลนด์ 
 
 
 
  สหรัฐ
# หมู่ถ้ำกีซิล
หมู่ถ้ำกีซิล (อักษรโรมัน: Kizil, Qizil, Qyzyl) หรือ ถ้ำหมื่นพุทธะเค่อซือ) เป็นหมู่ถ้ำสลักหินพุทธในอำเภอไปเจิง แคว้นอักซู เขตปกครองตนเองซินเจียงอุยกูร์ ประเทศจีน ตั้งอยู่บนชายฝั่งเหนือของแม่น้ำมูซัต ห่างไป 65 กิโลเมตรจากกูชา พื้นที่บริเวณนี้เป็นศูนย์กลางการค้ามาก่อนในสมัยเส้นทางสายไหม หมู่ถ้ำที่นี่มีความสำคัญมากในศิลปะเอเชียกลางและในการเผยแผ่ศาสนาพุทธทางเส้นทางสายไหม ว่ากันว่าที่นี่เป็นหมู่ถ้ำคูหาพุทธขนาดใหญ่ที่เก่าแก่ที่สุดในบริเวณที่เป็นประเทศจีนในปัจจุบัน สร้างขึ้นในระหว่างศตวรรษที่ 3-8 ถ้ำที่นี่ถือเป็นถ้ำคูหาพุทธที่เก่าแก่กว่าถ้ำคูหาลักษณะเดียวกันที่อื่นในจีนอีกชื่อหนึ่งของหมู่ถ้ำที่นี่คือ หมิงอู (Ming-oi) แต่ปัจจุบันชื่อนี้นิยมใช้เรียกเฉพาะถ้ำชอร์ชุกทางตะวันออกเป็นพิเศษ

ในปี 2014 ยูเนสโกขึ้นทะเบียนให้ถ้ำกีซิลเป็นแหล่งมรดกโลกในฐานะส่วนหนึ่งของเส้นทางสายไหมส่วนระเบียงฉางอาน-เทียนชาน

การสำรวจโบราณคดีได้จำนวนถ้ำทั้งหมดอยู่ที่ 236 คูหา แกะสลักเข้าไปในหน้าผา ระยะทางจากทิศตะวันออกจรดตะวันตดอยู่ที่ 2 กิโลเมตร ในจำนวนนี้เหลือเพียง 135 คูหาที่อยู่ในสภาพดีพอสมควร ถ้ำที่เก่าแก่ที่สุดในนี้ประมาณอายุว่าสร้างขึ้นในประมาณ ค.ศ. 300 โดยใช้เทคนิกการตรวจวัดอายุด้วยคาร์บอนมาประกอบการคาดการณ์ร่วมด้วย นักวิจัยส่วนใหญ่เชื่อว่าถ้ำคูหาเหล่านี้น่าจะถูกทิ้งร้างในราวต้นศตวรรษที่ 8 หลังอิทธิพลราชวงศ์ถังแพร่ขยายมาถึงพื้นที่นี้

ถ้ำเหล่านี้ถูกค้นพบและสำรวจครั้งแรกในปี 1902–1904 โดยคณะสำรวจโอตานีจากญี่ปุ่นภายใต้การนำของเทชชิน วาตานาเบะ (Tesshin Watanabe; 渡辺哲信) และ เคนเนียว โฮริ (Kenyu Hori; 堀賢雄) การสำรวจสิ้นสุดลงในสี่เดือนเนื่องจากเกิดแผ่นดินไหวในบริเวณ"It is the merit of Kenyu Hori and Tesshin Watanabe to have discovered and first examined the cave complex of Kizil. Unfortunately, the efforts and findings of this examination have been destroyed by an earthquake that scared away the Japanese scholars, which enabled the Germans to uncover, carry away and come out with the treasures of this site a short while afterwards (Klimkeit, 1988, 38)" in  หลังจากนั้นอัลแบร์ท กรึนเวเดิล นำคณะสำรวจเยอรมันทูร์ฟันที่สาม (ธันวาคม 1905 – กรกฎาคม 1907) ซึ่งมีการถ่ายภาพ จดบันทึก คัดลอกภาพเขียน และแกะเอาจิตรกรรมฝาผนังบนถ้ำจำนวนมากขนกลับไปยังเยอรมนี คณะของกรึนเดเวิลจดบันทึก ถ่ายภาพ และคัดลอกภาพต่าง ๆ อย่างละเอียดก่อนแคะภาพเขียนบนฝาผนังออก เนื่องด้วยกลัวว่าจะเกิดปัญหาหรือเสียหายระหว่างการขนส่ง เขาบันทึกภาพเขียนต่าง ๆ ลงบนผ้าใบอย่างละเอียด เช่น ภาพเขียนรูปนักรบที่เขาสนใจเป็นพิเศษที่ค้นพบในถ้ำจิตรกร (ถ้ำ 207) หลังจากบันทึกเสร็จเขาจึงทำการแกะจิตรกรรมเดิมออกจากผนังถ้ำ กระนั้นภาพเขียนนี้สลายเป็นชิ้นและสูญสลายไปทันทีหลังทำการแกะออกจากผนังถ้ำ เหลือเพียงไม่กี่ชิ้นส่วนที่ยังคงอยู่ตรงผนังเดิม รวมแล้วมีภาพเขียนที่แกะออกจากผนังถ้ำและส่งกลับเบอร์ลินใส่ในกล่องขนส่งถึง 120 ลัง การสำรวจในปี 1912 ของเขาต่อมาตีพิมพ์ในหนังสือ Altbuddhistische Kultstätten in Chinesisch Turkistan, Bericht über archäologische Arbeiten von 1906 bis 1907 bei Kuča, Qarašahr und in der Oase Turfan (พุทธศิลป์โบราณในเตอร์กิสถานของจีน บันทึกเกี่ยวกับการทำงานโบราณคดีในปี 1906 ถึง 1907 ที่กูชา การาชัฮร์ และโอเอซิสตูร์ฟัน) ที่ซึ่งเขาค้นพบว่าภาพเขียนเหล่านี้มีความสำคัญมากต่อการทำความเข้าใจพัฒนาการประวัติศาสตร์พุทธศิลป์
# ตำบลท้ายบ้าน
ท้ายบ้าน เป็นตำบลหนึ่งในอำเภอเมืองสมุทรปราการ จังหวัดสมุทรปราการ

 ที่มาของชื่อ  
ชื่อ "ท้ายหมู่บ้าน" มีความหมายตามตัวอักษรว่า "สุดหมู่บ้าน" เพราะในสมัยรัชกาลที่ 5 (รัชกาลที่ 5) พื้นที่นี้ถูกมองว่าเป็นพื้นที่ห่างไกลจากตัวเมืองสมุทรปราการ ซึ่งในสมัยนั้นเรียกกันว่า "ปากน้ำ" ในเวลานั้นตำบลนี้มีชื่อว่า "ท้ายบ้านตลาด" (ตลาดท้ายบ้าน) และภายหลังจึงเรียกสั้น&hairsp;ๆ ว่า "ท้ายบ้าน"

 ภูมิศาสตร์  
พื้นที่ใกล้เคียงเรียงตามทิศเข็มนาฬิกา ได้แก่ ปากน้ำ ท้ายบ้านใหม่ และบางปูใหม่ ซึ่งทั้งหมดอยู่ในเขตอำเภอเมืองสมุทรปราการ และแหลมฟ้าผ่า ในอำเภอพระสมุทรเจดีย์ (ข้ามแม่น้ำเจ้าพระยา) ทางทิศใต้ติดกับอ่าวกรุงเทพ (ส่วนบนของอ่าวไทย)

 การปกครอง  
 การปกครองส่วนกลาง  
พื้นที่ทั้งหมดอยู่ภายใต้การปกครองของเทศบาลตำบลบางปู

 การปกครองส่วนท้องถิ่น  
ตำบลท้ายบ้านแบ่งการปกครองออกเป็น 7 หมู่บ้าน

 ประชากร  
ณ วันที่ 30 เมษายน พ.ศ. 2567 มีประชากรทั้งหมด 24,008 คน (ชาย 11,671 คน หญิง 12,337 คน) ใน 11,688 ครัวเรือน

 สถานที่สำคัญ  
วัดอโศการาม
วัดราษฎร์โพธิ์ทอง
วัดทองคง 
โรงเรียนหาดอมราอักษรลักษณ์วิทยา
โรงเรียนอนุบาลท้อรักทุ่งตะโกน
โรงพยาบาลส่งเสริมสุขภาพตำบลท้ายบ้าน
วงเวียนหาดอมรา

 สถานที่ใกล้เคียง  
สถานตากอากาศบางปู
นิคมอุตสาหกรรมบางปู 
สถานีรถไฟฟ้าเคหะ (E23)
# เทือกเขาโคลึยมา
เทือกเขาโคลึยมา  เป็นระบบเทือกเขาในที่ตั้งอยู่ทางทิศตะวันออกเฉียงเหนือของไซบีเรีย ส่วนใหญ่ทอดตัวตามแนวชายฝั่งทะเลโอค็อตสค์ในแคว้นมากาดันในภูมิภาคโคลึยมา และเทือกเขานี้ยังเป็นจุดแบ่งระหว่างลุ่มน้ำโคลึยมาและทะเลโอค็อตสค์หรือมหาสมุทรแปซิฟิก

จุดสูงที่สุดของเทือกเขานี้คือเขาเนฟสกายา (гора Невская) ในเทือกเขา Omsukchan โดยมีความสูงอยู่ที่ 1,828 เมตร (5,997 ฟุต)Sedov RV, Kolyma highland / Hvorov A. Yu . - Khabarovsk, 2003. - p. 418. -  .

 ภูมิศาสตร์ 
เทือกเขาโคลึยมามีความยาวอยู่ที่  ตามแนวตะวันตกเฉียงเหนือไปยังตะวันตกเฉียงใต้ เทือกเขานี้ประกอบด้วยที่ราบสูงและสันเขาหลายแห่งซึ่งมียอดเขาที่ประกอบด้วยแกรนิตคั่นอยู่ โดยทั่วไปมีความสูงระหว่าง
# อองหำ
อองหำ หรือ องเสีย มีชื่อในภาษาจีนกลางว่า หวาง หาน  เป็นขุนพลของรัฐจ๊กก๊กในยุคสามก๊กของจีน 

 ประวัติ 
ในปี ค.ศ. 258 เกียงอุยผู้เป็นมหาขุนพล (大將軍 ต้าเจียงจฺวิน) แห่งจ๊กก๊กเสนอแผนใหม่ในการป้องกันเมืองฮันต๋ง (漢中 ฮั่นจง) โดยให้แบ่งกำลังทหาร "โอบล้อมฮันต๋ง" เมื่อข้าศึกบุกเข้ามาให้ตั้งมั่นสะสมเสบียงอาหาร รักษาจุดยุทธศาสตร์ และใช้ยุทธวิธีแบบกองโจร เมื่อกำลังทหารฝ่ายข้าศึกอ่อนล้าและล่าถอยไป ให้ยกกองกำลังป้องกันและกองกำลังแบบกองโจรเข้าโจมตีร่วมกัน เอาเจ้, อองหำผู้เป็นผู้ควบคุมทัพ (監軍 เจียนจวิน) และเจียวปินผู้เป็นผู้พิทักษ์ทัพ (護軍 ฮู่จฺวิน) รับคำสั่งเกียงอุยและนำทหารใต้บังคับบัญชาโอบล้อมเมืองฮันต๋ง โดยเอาเจ้รักษาอำเภอเซียวเส (漢壽縣 ฮั่นโช่วเซี่ยน; ทางตะวันออกเฉียงเหนือของอำเภอเจี้ยนเก๋อ มณฑลเสฉวนในปัจจุบัน) อองหำรักษาอำเภอก๊กเสีย (樂城縣 เล่อเฉิงเซี่ยน; ปัจจุบันคืออำเภอเฉิงกู้ มณฑลฉ่านซี) และเจียวปินรักษาอำเภอฮั่นเสีย (漢城縣 ฮั่นเฉิงเซี่ยน; ปัจจุบันคืออำเภอเหมี่ยน มณฑลฉ่านซี)(維建議，以為錯守諸圍，雖合《周易》「重門」之義，然適可禦敵，不獲大利。不若使聞敵至，諸圍皆斂兵聚谷，退就漢、樂二城，使敵不得入平，有事之日，令遊軍並進以伺其虛。敵攻關不克，野無散谷，千里縣糧，自然疲乏。引退之日，然後諸城並出，與遊軍並力搏之，此殄敵之術也。於是令督漢中胡濟卻住漢壽，監軍王含守樂城，護軍蔣斌守漢城。) สามก๊กจี่ เล่มที่ 44.(姜維用事，建議以為「錯守諸圍，適可禦敵，不獲大利。不若使敵至，諸圍皆斂兵聚穀，退就漢、樂二城，聽敵入平，重關頭鎮守以捍之，令游軍旁出以伺其虛。敵攻關不克，野無散穀，千里運糧，自然疲乏；引退之日，然後諸城並出，與游軍幷力搏之，此殄敵之術也。」於是漢主令督漢中胡濟卻住漢壽，監軍王含守樂城，護軍蔣斌守漢城。) จือจื้อทงเจี้ยน เล่มที่ 77.

ในปี ค.ศ. 263 จงโฮยขุนพลของรัฐวุยก๊กยกทัพบุกจ๊กก๊ก จงโฮยให้ลิจูผู้เป็นขุนพลหน้า (前將軍 เฉียนเจียงจฺวิน) ให้นำกำลังทหารหมื่นนายไปล้อมอองหำที่ก๊กเสีย ให้ซุนไคผู้เป็นผู้พิทักษ์ทัพ (護軍 ฮู่จฺวิน) นำกำลังทหารไปล้อมเจียวปินที่ฮั่นเสีย(蜀監軍王含守樂城，護軍蔣斌守漢城，兵各五千。會使護軍荀愷、前將軍李輔各統萬人，愷圍漢城，輔圍樂城。) สามก๊กจี่ เล่มที่ 28. บันทึกประวัติศาสตร์ไม่มีการกล่าวถึงอองหำอีกหลังจากนั้น
# แคว้นมินสค์
แคว้นมินสค์ (-) เป็นหนึ่งในหกแคว้นของประเทศเบลารุส มีศูนย์กลางการบริหารอยู่ที่นครมินสค์ แม้ว่าจะเป็นเขตการปกครองแยกของเบลารุสก็ตาม ประชากรของแคว้นนี้มีอยู่ 1,411,500 คนในปีคริสต์ศักราช 2011
# อภิษฎา บรรณกิจโศภณ
ร้อยตรี อภิษฎา บรรณกิจโศภณ (9 กุมภาพันธ์ พ.ศ. 2544 –) เป็นนักกีฬาขี่ม้าทีมชาติไทยองค์หญิงสิริวัณณวรีฯ ทรงนำทัพคว้าเหรียญทองขี่ม้าศึก FEI Asian Championships Pattaya 2019 ที่ได้รับรางวัลเหรียญทองแดงจากการแข่งศิลปะบังคับม้าประเภททีมในกีฬาขี่ม้าในเอเชียนเกมส์ 2018 ที่จาการ์ตาอินเตอร์เนชันแนลอีเควสเทรียนพาร์ก ประเทศอินโดนีเซียเปิดใจ 4 นักขี่ม้าไทย หลังคว้าเหรียญทองแดง เดรสซาจ เอเชี่ยนเกมส์ และรางวัลเหรียญทองจากการแข่งศิลปะบังคับม้าประเภททีมในรายการเอฟอีไอ เอเชี่ยน แชมเปี้ยนชิพส์ 2019 ที่พัทยาพระองค์หญิงสิริวัณณวรีฯทรงคว้าเหรียญทองศิลปะบังคับม้า

 ม้าสำคัญ 
 แซมบา เด ออเฟว'ภัคจิรา-อารีย์ณัฏฐา' ผ่านตัดตัวเข้าลุ้นชิงทองขี่ม้า (Samba de Orfeu) - อภิษฎาใช้ในการแข่งกีฬาขี่ม้าในเอเชียนเกมส์ 2018 – ศิลปะบังคับม้าทีมScores: 2018 Asian Games  และเอฟอีไอ เอเชี่ยน แชมเปี้ยนชิพส์ 2019Scores: 2019 FEI Asian Championships